Aleksandrs Starkovs - Vikipēdija

# Aleksandrs Starkovs

### Vikipēdijas raksts

Aleksandrs Starkovs
Personīgā informācija
Pilns vārds | Aleksandrs Starkovs
Dzimš. datums | 1955. gada 26. jūlijs
Dzimš. vieta | Madona, Latvija
Profesionālie klubi*
Sezonas | Klubs | Spēles (vārti)
1973-1975 1975-1977 1977-1978 1978-1989 | RPI Madona FK Daugava Dinamo Moskva FK Daugava | 303 (110)
Vadītās komandas

1990-1993
1992-1994
1993-2004
1995-2001
2001-2004
2004-2006
2006-2007
2007-

FK Daugava (trenera palīgs)
Latvijas U-21 izlase
Skonto FC
Latvijas futbola izlase (trenera palīgs)
Latvijas futbola izlase
Spartak Moskva
Skonto FC (sporta direktors)
Latvijas futbola izlase

* Spēles un vārti profesionālos klubos tikai līgas spēlēs.

Aleksandrs Starkovs (dzimis 1955. gada 26. jūlijā Madonā) ir bijušais futbolists un pašreizējais Latvijas futbola izlases galvenais treneris. Aleksandra Starkova vadībā Latvijas izlase ir sasniegusi vislielākos panākumus tās pastāvēšanas vēsturē, iekļūstot 2004. gada Eiropas čempionāta finālturnīrā. Ilgus gadus bijis FK Daugava uzbrukuma līderis, kā galvenais treneris trenējis arī Skonto FC un Maskavas Spartak, kā arī Latvijas U-21 futbola izlasi. Atzīts par 20. gadsimta otrās puses labāko Latvijas futbolistu.

## [izmainīt šo sadaļu] Futbolista karjera

Starkovs futbolu sāka spēlēt 10 gadu vecumā dzimtajā Madonā, un 20 gadu vecumā 1975. gadā jau debitēja tā brīža Latvijas spēcīgākajā klubā FK Daugava. 1977. gadā Starkovs kļuva par PSRS čempionāta 2. līgas rezultatīvāko spēlētāju ar 26 gūtajiem vārtiem, tādēļ viņu pamanīja labākie PSRS klubi un viņš nonāca Maskavas Dinamo sastāvā. Starkovs netika kluba pamatsastāvā un nespēja iedzīvoties Maskavā, tādēļ jau nākamajā gadā atgriezās Rīgā FK Daugava sastāvā, kur spēlēja līdz par savas futbolista karjeras beigām 1989. gadam. Starkovs PSRS čempionātā Daugavas sastāvā aizvadīja 303 spēles, gūstot 110 vārtus.

## [izmainīt šo sadaļu] Trenera karjera

Pēc aktīvo futbolista gaitu beigšanas 1990. gadā Starkovs devās uz Maskavu, kur pabeidza treneru kursus. Savu trenera karjeru Starkovs iesāka savā bijušajā klubā FK Daugava kā trenera Jāņa Skredeļa palīgs. 1992. gadā Starkovs kļuva par Latvijas U-21 futbola izlases treneri, kuru vadīja laika posmā no 1992. līdz 1994. gadam. 1993. gadā Aleksandrs Starkovs kļuva par Skonto FC galveno treneri, kopā ar klubu izcīnot 11 Latvijas čempionu titulus, kā arī izcīnot 6 Latvijas kausus. Laika posmā no 1995. līdz 2001. gadam Starkovs bija Latvijas futbola izlases galveno treneru Jāņa Giļa, Revaza Dzodzuašvili un Garija Džonsona palīgs.

2001. gada pavasarī Starkovs kļuva par Latvijas futbola izlases galveno treneri, debijas spēli trenera amatā aizvadot 2001. gada 2. jūnijā pret Beļģijas izlasi (1:3). Lielākos panākumus kā izlases galvenais treneris Starkovs sasniedza 2004. gada Eiropas čempionāta kvalifikācijas ciklā, grupas turnīra laikā pa reizei uzvarot Zviedrijas, Polijas un Ungārijas izlases, kā arī izslēgšanas spēlēs 2 spēļu summā ar 3:2 pieveicot Turcijas izlasi, Latvijas izlasei pirmo reizi tās vēsturē iekļūstot Eiropas čempionāta finālturnīrā 2004. gada jūnijā Starkovs vadīja Latvijas izlasi Portugālē notiekošajā Eiropas čempionātā, izlasei zaudējot Čehijas (1:2) un Nīderlandes (0:3) izlasēm, kā arī cīnoties neizšķirti 0:0 ar Vācijas izlasi. 2004. gada beigās pēc skandalozās spēles ar Portugāles izlasi, kurā Starkovu par tiesneša lēmumu apšaubīšanu diskvalificēja uz vairākām spēlēm, viņš atstāja izlases galvenā trenera amatu, viņa vietā stājoties Jurijam Andrejevam. 2004. gada beigās Starkovs kļuva par Krievijas kluba Maskavas Spartak galveno treneri, kopā ar klubu 2005. gadā iegūstot Krievijas vicečempionu titulu. 2006. gada pavasarī Starkovs atkāpās no amata dēļ nesaskaņām ar dažiem kluba spēlētājiem un lielā preses spiediena. 2006. gada jūnijā Starkovs kļuva par Skonto FC sporta direktoru. Pēc nepilna gada šajā amatā Aleksandrs Starkovs atkal tika iecelts par Latvijas izlases galveno treneri pēc tam, kad no amata atkāpās Jurijs Andrejevs.

- 1991.-1993. FK Daugava, trenera palīgs
- 1992.-1994. Latvijas U-21 izlase
- 1993.-2004. Skonto FC
- 1995.-2001. Latvijas izlase, trenera palīgs
- 2001.-2004. Latvijas izlase
- 2004.-2006. Maskavas Spartak
- 2007.- Latvijas izlase

## [izmainīt šo sadaļu] Trenera karjeras panākumi

- Latvijas čempions kopā ar Skonto FC 11 reizes (1993.-2003.)
- Latvijas kausa ieguvējs kopā ar Skonto FC 6 reizes (1995., 1997., 1998.; 2000.-2002.)
- Krievijas vicečempions kopā ar Maskavas Spartak 2005. gadā
- Eiropas čempionāta dalībnieks kopā ar Latvijas izlasi 2004. gadā
- Baltijas kausa ieguvējs kopā ar Latvijas izlasi 2 (2001.; 2003.)

- Latvijas izlasi vadījis 43 spēlēs (17 uzvaras, 7 neizšķirti, 19 zaudējumi, vārtu attiecība 46:59) (uz 09.09.2007.)

## [izmainīt šo sadaļu] Ārējās saites

- Latvijas Futbola Federācija

Priekštecis: Garijs Džonsons | Latvijas futbola izlases galvenais treneris 2001. – 2004. | Pēctecis: Jurijs Andrejevs
Priekštecis: Jurijs Andrejevs | Latvijas futbola izlases galvenais treneris 2007. – ?. | Pēctecis: ?

Saturs iegūts no "http://lv.wikipedia.org../../../a/l/e/Aleksandrs_Starkovs_f819.html"

Kategorijas: 1955. gadā dzimušie | Latvijas futbolisti | Latvijas futbola treneri | Latvijas futbola izlases treneri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Italiano
- Lietuvių
- Polski
- Русский